จากคราวที่แล้วที่ไปนั่งชิวจิบน้ำชายามบ่ายที่ร้าน "The Mandarin Oriental Shop" สาขา Gaysorn Plaza มีของติดไม้ติดมือเป็นขนมกลับมาทานต่อที่บ้านให้น้ำตาลพุ่งกันไป 

ในถุงใบนี้นอกจากกล่องใส่ขนมแล้ว พนักงานยังใช้กล่องเล็ก ๆ ใส่ดรายไอซ์เพื่อทำความเย็นระหว่างทางกลับบ้านด้วย ถือว่าได้ผลทีเดียว เราไปซื้ออีกรอบนึงแล้วเค้าไม่ได้ใส่ดรายไอซ์ให้ กลับมาถึงบ้านกลายเป็นโศกนาฏกรรมทีเดียว ヾ(@゜∇゜@)ノ ดูได้จากภาพแต่ก็ยังคงความอร่อยไว้ได้อย่างไม่น่าเชื่อ

รสชาติ : เริ่มด้วยถุงแรก ขนมน่ารัก สีสันสดใสกับขนม 4 แบบคือ

- "The Wave" (ราคา 135 บาท) มาการองลิ้นจี่ขนาดยักษ์ ตกแต่งด้วย Raspberry ฝามาการองมีกลิ่นออรอจินัล ไส้ครีมลิ้นจี่หวาน มีไส้ราสเบอร์รี่เปรี้ยวไว้ตัดรสชาติ ฝามาการองทำได้ดี สีสันน่ารักที่เหมาะสมกับรสชาติเลย 4/5

- "Soft Blueberry Cheese Cake" (ราคา 135 บาท) บลูเบอร์รี่ชีสเค้ก สำหรับเราถือว่าชิ้นใหญ่มาก ชีสโฮมเมด รสชาติเปรี้ยวเหมือนโยเกิร์ต ชีสเค้กเนื้อแน่น รสชาติดี ให้บลูเบอร์รี่น้อยไป 4/5

- "The Top" (ราคา 145 บาท) ช็อคโกแลตบาร์แสนอร่อย เค้กช็อคโกแลตและครีมแมคคาเดเมีย ที่ส่งกลิ่นหอม รสชาติละลายในปาก กลิ่นและรสคล้าย ๆ Ferrero Rocher แต่ฟินกว่าเยอะ ด้านบนสุดเป็นแผ่นช็อคโกแลต ครีมแมคคาเดเมีย ด้านล่างเป้นครัชท์กรุบกรอบเล็กน้อย รสชาติลงตัวเข้ากัน แต่งหน้าด้วยแมคคาเดเมีย เมนูนี้ฟินลี้มมม 5/5

- "Chilled Apple Crumble" (ราคา 160 บาท) แอปเปิ้ลครัมเบิ้ล ไอเดียครีเอทที่สุด ตัวแอปเปิ้ลมาจากการหล่อไวท์ช็อคโกแลตขึ้นรูปแบบแอปเปิ้ล ผิวด้านนอกเป็นไวท์ช็อคโกแลต แอปเปิ้ลครีม ตรงกลางเป็นแอปเปิ้ลซอสและครัมเบิ้ล โดยรวมหวานมากกก ให้ครัมเบิ้ลมาตัดหวานน้อยไปหน่อย ขนาดทานคู่กับชายังรู้สึกว่าหวานเกินไป 3/5 